
Ministru kabineta sēdes protokollēmums

Informatīvais ziņojums "Par Sabiedrības integrācijas fonda dalību Ziemeļvalstu Ministru padomes līdzfinansētajā Ziemeļvalstu un Baltijas valstu sadarbības projektā „Bēgļu un imigrantu integrācijas veicināšana vietējā līmenī, veidojot pārresoru sadarbības modeļus un reģionālos sadarbības tīklus”"

· 1. Pieņemt zināšanai iesniegto informatīvo ziņojumu.
· 2. Atļaut Sabiedrības integrācijas fondam piedalīties un uzņemties valsts budžeta ilgtermiņa saistības projekta „Bēgļu un imigrantu integrācijas veicināšana vietējā līmenī, veidojot pārresoru sadarbības modeļus un reģionālos sadarbības tīklus” īstenošanai.
· 3. Šī protokollēmuma 2.punktā minētā projekta īstenošanai nepieciešamo līdzfinansējumu nodrošināt Sabiedrības integrācijas fonda esošo valsts budžeta līdzekļu ietvaros, veicot finansējuma pārdali no budžeta programmas 01.00.00 „Sabiedrības integrācijas fonda vadība” uz jaunveidojamu budžeta apakšprogrammu 73.06.00 „Ziemeļvalstu Ministru padomes līdzfinansētie projekti”.

